Psycho (filmo de 1998)

Psycho estas usona horora filmo de 1998 produktorita kaj reĝisorita de Gus Van Sant por Universal Pictures en kiu stelulas Vince Vaughn, Julianne Moore, Viggo Mortensen, William H. Macy kaj Anne Heche en ĉefaj kaj helpaj roloj. Ĝi estas moderna refilmado de la samnoma filmo de 1960 reĝisorita de Alfred Hitchcock, en kiu trompistino alvenas al malnova motelo funkciigata de freneza murdisto nomita Norman Bates. Ambaŭ filmoj estas adaptitaj el samnoma verko Psycho de Robert Bloch de 1959.

Kvankam tiu versio estas tutkolora, ĝi havas diferencan rolularon, kaj la agado okazas en 1998, ĝi estas pli proksima al refilmado de filmero post filmero pli ol aliaj refilmoj, ofte eĉ kopiante la kameramovojn kaj eldonadon de Hitchcock, kaj ankaŭ la scenaron de Joseph Stefano. Ankaŭ la muziko de Bernard Herrmann estis reuzita, kvankam la nova aranĝo fare de Danny Elfman kaj Steve Bartek, estis registrita en stereo. Kelkaj ŝanĝoj estis enkondukitaj por kongrui kun la progreso en teknologio faritaj ekde la originala filmo kaj por fari la enhavon pli klara. Murdosekvencoj estas intermetita kun surrealismaj sonĝobildojn. La filmo estis malsukcesa kaj kritike kaj ekonomie. Ĝi ricevis tri nomumojn al premioj Oraj Framboj kaj ricevis ilin en la kategorioj al Plej Malbonkvalita Refilmado kaj al Plej Malbonkvalita Reĝisoro. Heche estis nomumita por la Plej Malbonkvalita Aktorino.

 Geaktoraro kaj roluloj 
 Vince Vaughn kiel Norman Bates, la posedanto de Bates Motel
 Anne Heche kiel Marion Crane, juna virino kiu ŝtelas 400 000 dolarojn por fari novan vivon kun sia fianĉo
 Julianne Moore kiel Lila Crane, fratino de Marion
 Viggo Mortensen kiel Sam Loomis, fianĉo de Marion. Lia rilato kun Marion malfacilas pro siaj ŝuldoj
 William H. Macy kiel Milton Arbogast, privata detektivo dungita por trovi Marion post ŝia forvaporiĝo
 Robert Forster kiel Dro. Simon Richmond, psikiatro
 Philip Baker Hall kiel Sheriff Al Chambers, loka sheriff kiu konas Norman
 Anne Haney kiel Eliza Chambers, lia edzino
 Rance Howard kiel George Lowery, estro de Marion
 Chad Everett kiel Tom Cassidy, la kliento el kiu Marion ŝtelas la monon
 Rita Wilson kiel Caroline, kunlaboranto de Marion en la nemoveblaĵejo
 James Remar kiel ŝosea policano
 James LeGros kiel Charlie, vendisto de uzitaj aŭtoj
 Mike "Flea" Balzary kiel Bob Summerfield, helpanto de Sam en la komputikvendejo

 Eksteraj ligiloj 



Kategorio:Trileraj filmoj
Kategorio:Hororaj filmoj
Kategorio:Detektivaj filmoj
Kategorio:Filmoj adaptitaj de libroj
Kategorio:Filmoj aperintaj en 1998
Kategorio:Usonaj filmoj
Kategorio:Anglalingvaj filmoj
Kategorio:Fikciaj murdistoj
Kategorio:Mensaj malsanoj en fikcio